A 2015-ös női sakkvilágbajnokság kieséses rendszerű versenyében ismét egészen az elődöntőig jutott. Az első körben 2−0-ra győzte le az iráni Mitra Hejazipourt, a másodikban a skót színekben versenyző Ketevan Arakhamia-Grant, a harmadikban az orosz Valentyina Gunyina ellen nyert 1,5−0,5 arányban. A negyeddöntőben az ukrán Anna Muzicsuk ellen nyert rájátszás után 3,5−2,5 arányban, és csak az elődöntőben szenvedett 2,5−1,5 arányú vereséget az orosz Natalja Pogonyinától.